|  |  |
| --- | --- |
|  |  |
| Määrus | 21.06.2024 nr 18 |
| Ettevõtlus- ja infotehnoloogiaministri 17. augusti 2022. a määruse nr 65 „Ettevõtete digipöörde toetuse tingimused ja kord“ muutmise määrus |  |

Määrus kehtestatakse välissuhtlemisseaduse § 8 lõike 4 ja Vabariigi Valitsuse 29. novembri 2021. a määruse nr 108 „Taaste- ja vastupidavuskava elluviimise korraldus ja toetuse andmise üldtingimused” § 8 lõike 1 alusel.

Ettevõtlus- ja infotehnoloogiaministri 17. augusti 2022. a määruses nr 65 „Ettevõtete digipöörde toetuse tingimused ja kord“ tehakse järgnevad muudatused:

**1)** paragrahvi 2 lõike 1 punktis 1 asendatakse tekstiosa „nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8“ tekstiosaga „2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023“;

**2)** paragrahvi 2 lõike 2 punktis 3 asendatakse arv „5“ arvuga „6“;

**3)** paragrahvi 8 lõikes 8 asendatakse arv „7“ arvuga „6“;

**4)** paragrahvi 11 lõike 2 punkt 3 sõnastatakse järgmiselt:

„3) taotlejale eelnevalt antud vähese tähtsusega abi ei tohi koos käesoleva määruse alusel taotletava vähese tähtsusega abiga ületada vähese tähtsusega abi määruse artikli 3 lõikes 2 sätestatud piirmäära“;

**5)** paragrahvi 11 lõike 2 punkt 4 tunnistatakse kehtetuks;

**6)** paragrahvi 11 lõige 5 sõnastatakse järgmiselt:

„(5) Vähese tähtsusega abi andmisel lähtutakse vähese tähtsusega abi määruse artiklis 5 sätestatud kumuleerimisreeglitest.“;

**7)** paragrahvi 28 täiendatakse lõigetega 3 ja 4 järgmises sõnastuses:

„(3) Käesoleva määruse 2024. a juunis vastu võetud § 2 lõike 1 punkti 1 ja lõike 2 punkti 3 ning § 11 lõike 2 punktide 3 ja 4 ning lõike 5 muudatusi kohaldatakse tagasiulatuvalt alates 1. jaanuarist 2024. a.

(4) Käesoleva määruse 2024. a juunis vastu võetud § 8 lõike 8 muudatust kohaldatakse tagasiulatuvalt alates 22. augustist 2022. a.“.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas  
kantsler